CELEX: 62012TA0262
Language: da
Date: 2014-09-18 00:00:00
Title: Sag T-262/12: Rettens dom af 18. september 2014 — Central Bank of Iran mod Rådet (Fælles udenrigs- og sikkerhedspolitik — restriktive foranstaltninger over for Iran med det formål at forhindre nuklear spredning — indefrysning af pengemidler — annullationssøgsmål — litispendens — begrundelsespligt — ret til forsvar)

3.11.2014   
            
            
               DA
            
            
               Den Europæiske Unions Tidende
            
            
               C 388/11
            
         Rettens dom af 18. september 2014 — Central Bank of Iran mod Rådet
   (Sag T-262/12) (1)
   
   ((Fælles udenrigs- og sikkerhedspolitik - restriktive foranstaltninger over for Iran med det formål at forhindre nuklear spredning - indefrysning af pengemidler - annullationssøgsmål - litispendens - begrundelsespligt - ret til forsvar))
   2014/C 388/12
   Processprog: engelsk
   
      Parter
   
   
      Sagsøger: Central Bank of Iran (Teheran, Iran) (ved barrister M. Lester)
   
      Sagsøgt: Rådet for Den Europæiske Union (ved M. Bishop og V. Piessevaux, som befuldmægtigede)
   
      Sagens genstand
   
   I det væsentlige påstand om annullation, for det første af Rådets afgørelse 2012/35/FUSP af 23. januar 2012 om ændring af afgørelse 2010/413/FUSP om restriktive foranstaltninger over for Iran (EUT L 19, s. 22) og af Rådets afgørelse 2012/635/FUSP af 15. oktober 2012 om ændring af afgørelse 2010/413/FUSP om restriktive foranstaltninger over for Iran (EUT L 282, s. 58), for så vidt som disse har opført eller, efter fornyet behandling, har fastholdt opførelsen af sagsøgerens navn på listen i bilag II til Rådets afgørelse 2010/413/FUSP, af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195, s. 39), og for det andet af Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (EUT L 88, s. 1) og af Rådets gennemførelsesforordning (EU) nr. 945/2012 af 15. oktober 2012 om gennemførelse af forordning nr. 267/2012 (EUT L 282, s. 16), for så vidt som disse har opført eller, efter fornyet behandling, har fastholdt opførelsen af sagsøgerens navn på listen i bilag IX til forordning nr. 267/2012.
   
      Konklusion
   
   
               1)
            
            
               Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (EUT L 88, s. 1), for så vidt som denne har opført Central Bank of Iran på listen i dens bilag IX, annulleres.
            
         
               2)
            
            
               I øvrigt frifindes sagsøgte.
            
         
               3)
            
            
               Rådet for Den Europæiske Union bærer halvdelen sine egne omkostninger og betaler halvdelen Central Bank of Iran’s omkostninger.
            
         
               4)
            
            
               Central Bank of Iran bærer halvdelen af sine egne omkostninger og betaler halvdelen af Rådets omkostninger.
            
         
      (1)  EUT C 243 af 11.8.2012.